Diari Oficial de la Generalitat Valenciana


Sumari del DOGV 7930, del 02-12-2016 (2016/9619)

RESOLUCIÓ de 22 de novembre de 2016, del director de l'Agència Valenciana de Foment i Garantia Agrària, per la qual s'amplia el límit d'anualitats de la Resolució de 27 de febrer de 2015, per la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9619


Data del document
:   22-11-2016

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de novembre de 2016, del director de l'Agència Valenciana de Foment i Garantia Agrària, per la qual s'amplia el límit d'anualitats de la Resolució de 27 de febrer de 2015, per la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2015. [2016/9619]  
Amb data 4 de març de 2015, es publica la Resolució de 27 de febrer de 2015, del director de l'Agència Valenciana de Foment i Garantia Agrària, per mitjà de la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2015.  
L'apartat 3 detalla les ajudes convocades en l'esmentada resolució, totes vinculades a la sol·licitud única i les bases reguladores de la qual s'arrepleguen en l'article 1 de l'Ordre 5/2015, de la Conselleria de Presidència, Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i el control dels pagaments directes i dels pagaments al desenvolupament rural.  
Amb data 12 de febrer de 2015 es va publicar la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a la qual s'adequa el compliment de les convocatòries, a partir de la seua entrada en vigor.  
L'article 40.5 estableix: «quan la despesa està totalment finançada amb fons de l'Estat o amb fons procedents de la Unió Europea, les anualitats a què pot estendre's aquesta, així com els percentatges, estaran determinats per les normes fixades per l'administració finançadora, sense que els siguen d'aplicació, en aquests supòsits, les limitacions a què es refereix l'apartat tercer». No obstant això, ja que el Programa de desenvolupament rural té una part de fons propis i considerant que en aprovar-se per la Comissió Europea és de compliment obligatori el període dels compromisos de despesa superior als quatre anys en la Mesura 10, Agroambient i clima, i en la Mesura 11, Agricultura ecològica, fet pel qual resulta necessari tramitar una modificació dels límits consistent en l'increment del nombre d'anualitats no previstes en la Resolució de la convocatòria de 27 de febrer de 2015, i d'aquesta manera poder adaptar la convocatòria de les esmentades ajudes al que estableix el Programa de desenvolupament rural aprovat posteriorment.  
  
En conseqüència, l'Acord d'11 de novembre de 2016, del Consell, autoritza incrementar els límits d'anualitats per a comprometre despesa plurianual a càrrec de la línia de subvenció S0832, «Aplicació a la Comunitat Valenciana de la PAC», de l'annex de transferències i subvencions corrents de l'Agència Valenciana de Foment i Garantia Agrària, segons el que estableix l'article 40 de la Llei 1/2015, d'hisenda pública, del sector públic instrumental i de subvencions.  
  
De conformitat amb l'anterior,  
  
Article únic  
S'amplia la previsió temporal de la Resolució de 27 de febrer de 2015, per la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrària Comuna per a l'any 2015 pels imports que es detallen a continuació:  
  
 Any 2020 Any 2021  
  
Mesura 10. Agroambient i clima  
- Protecció del cultiu sostenible   
 de l'arròs en zones humides 7.395.902 - 7.000.000 -  
- Manteniment sostenible de cultius   
 permanents en zones vulnerables 6.000.000 -  
- Protecció de les zones humides   
 i dels carritxars del sud d'Alacant 300.000 -  
- Conservació i millora de races   
 autòctones 80.000 -  
Mesura 11. Agricultura ecològic  
- Canvi a pràctiques i mètodes  
 d'agricultura ecològica 1.000.000 -  
- Manteniment de pràctiques i mètodes  
 d'agricultura ecològica 3.000.000 -  
  
  
València, 22 de novembre de 2016.- El director: Francisco Rodríguez Mulero.